23. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 448 της 2/2 Ιουλ. 1982 (ΦΕΚ Α΄ 82)  Κατάργηση του Ν.Δ. 268/74 «περί συστάσεως Κέντρου Αποκαταστάσεως Τυφλών» και συγχωνεύσεως του Κέντρου αυτού στο «Κέντρο Εκπαιδεύσεως και Αποκαταστάσεως Τυφλών». Έχοντας υπόψη: 1.Τις διατάξεις α)του άρθρ. 1 του Ν.Δ. 928/71, «περί καταργήσεως, συγχωνεύσεως, μετατροπής ή υπαγωγής Ιδρυμάτων αρμοδιότητος Υπουργείου Κοινωνικών Υπηρεσιών εις έτερα Ιδρύματα του αυτού Υπουργείου» (ΦΕΚ 144/71 τ. Α΄). β)Του Ν.Δ. 268/9.1.74 «περί συστάσεως νομικού προσώπου δημοσίου δικαίου, υπό την επωνυμίαν «Κέντρον Αποκαταστάσεως Τυφλών» (ΦΕΚ 8/1974 τ.Α΄). γ)Του άρθρ. 12 παρ. 2 του Νόμ. 400/76 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). δ)Του άρθρ. 15 του Π.Δ. 770/75 «περί διαρθρώσεως του Υπουργείου Προεδρίας κλπ.» (ΦΕΚ 248/75 τ. Α΄). ε)Του Π.Δ. 265/79 «περί συστάσεως νομικού προσώπου δημοσίου δικαίου, υπό την επωνυμίαν, «Κέντρον εκπαιδεύσεως και Αποκαταστάσεως Τυφλών και εγκρίσεως του οργανισμού αυτού» (ΦΕΚ 74/79 τ.Α΄). 2.Την κοινή απόφαση του Πρωθυπουργού και Υπουργού Οικονομικών αριθ. Δ7270/1715/21.12.81 περί αναθέσεως αρμοδιοτήτων στους Υφυπουργούς Οικονομικών. 3.Την 326/1982 γνωμοδότηση του Συμβουλίου της Επικρατείας και ύστερα από πρόταση των Υπουργών Προεδρίας Κυβερνήσεως και Κοινωνικών Υπηρεσιών και του Υφυπουργού Οικονομικών, αποφασίζουμε: Άρθρ.1.-Το Κέντρο Αποκαταστάσεως Τυφλών που συστήθηκε με το Ν.Δ. 268/74, καταργείται ως αυτοτελές νομικό πρόσωπο δημοσίου δικαίου και συγχωνεύεται στο Κέντρο Εκπαιδεύσεως και Αποκαταστάσεως Τυφλών (Ν.Π.Δ.Δ.). (Αντί για τη σελ. 76,29(α) Σελ. 76,29(β) Τεύχος Η12-Σελ. 43 Τυφλοί 35.Β.γ.21-23    Άρθρ.2.-Όλη η περιουσία και οι διατιθέμενες ανάλογες κρατικές επιχορηγήσεις, για τη μισθοδοσία του εντασσόμενου με το άρθρ. 4 του παρόντος προσωπικού, καθώς και το σύνολο των δικαιωμάτων και υποχρεώσεων του καταργούμενου με το άρθρ. 1 του παρόντος Π.Δ/τος νομικού προσώπου, μεταβιβάζονται στο «Κέντρο Εκπαιδεύσεως και Αποκαταστάσεως Τυφλών», που συστήθηκε με το Π.Δ. 265/79, το οποίο υπεισέρχεται στο σύνολο των δικαιωμάτων και υποχρεώσεων του καταργούμενου νομικού προσώπου. Άρθρ.3.-Οι σκοποί που επιδιώκει το καταργούμενο Κέντρο Αποκαταστάσεως Τυφλών, αποτελούν, κατ’ αρχήν, σκοπούς του Κέντρου Εκπαιδεύσεως και Αποκαταστάσεως Τυφλών, στο σύνολό τους, καθώς αυτοί περιλαμβάνονται, οι ίδιοι σχεδόν στο άρθρ. 2 του Π.Δ. 265/79 περί Κ.Ε.Α.Τ. Ειδικώτερα στους σκοπούς του Κ.Ε.Α.Τ. μεταφέρονται και οι κάτωθι σκοποί του καταργούμενου Κ.Α.Τ., προστιθεμένων στο τέλος του εδαφ. στ΄ της παρ. 1 του άρθρ. 2 του Π.Δ. 265/79 εδάφ. ζ΄, η΄ και θ΄. Άρθρ.4.-1.Οι δύο θέσεις του Κλάδου ΜΕΙ Διοικητικού-Λογιστικού, με βαθμό 10ο έως 6ο του Κέντρου Αποκ/σεως Τυφλών που προβλέπονται από το άρθρ.11 του Ν.Δ. 268/1974, προσθέτονται στις αντίστοιχες θέσεις του Κλάδου ΜΕΙ Διοικητικού-Λογιστικού του Κέντρου Εκπαιδεύσεως και Αποκαταστάσεως Τυφλών. 2.Στις θέσεις της παρ. 1 εντάσσονται οι δύο μόνιμοι υπάλληλοι του Κλάδου ΜΕΙ Διοικητικού-Λογιστικού, που υπηρετούν κατά τη δημοσίευση του παρόντος στο Κέντρο Αποκαταστάσεως Τυφλών. Οι υπάλληλοι αυτοί εξελίσσονται σύμφωνα με τις διατάξεις που διέπουν τον Κλάδο αυτό του Κέντρου Εκπαιδεύσεως και Αποκαταστάσεως Τυφλών. 3.Μετά την προσθήκη των παραπάνω θέσεων οι μόνιμες θέσεις του Κλάδου ΜΕΙ Διοικητικού-Λογιστικού του Κέντρου Εκπαιδεύσεως και Αποκαταστάσεως Τυφλών, που προβλέπονται από το άρθρ. 11 του Π.Δ. 265/1979, διαμορφώνονται ως εξής: «Μία θέσις (1) θέσις επί βαθμοίς 5ω-4ω, έξ (6) θέσεις επί βαθμοίς 10ω-6ω….». Άρθρ.5.-Το Ν.Δ. 268/1974 «περί συστάσεως Κέντρου Αποκαταστάσεως Τυφλών», καταργείται.       Σελ. 76,30(β) Τεύχος Η12-Σελ. 44  